**Poziv za sudjelovanje na 15. trijenalu zagorskog suvenira**

[Muzej seljačkih buna] 5. 3. 2020. - 22. 5. 2020.

Muzeji Hrvatskog zagorja pozivaju sve zainteresirane da svojim radovima sudjeluju na 15. trijenalu zagorskoga suvenira. Trijenale zagorskoga suvenira organizira se u Muzeju seljačkih buna od 1975. g. i prvi je projekt u Hrvatskoj kojim se promociji izrade umjetničkih i tradicijskih suvenira pristupilo na stručan način.

Pozivaju se sudionici Trijenala da osmisle suvenir kao cjelovito osmišljen predmet, prepoznatljivog i uočljivog podrijetla vezanog uz Hrvatsko zagorje. Tema 15. trijenala zagorskog suvenira je Suvenir nadahnut igračkama. Izložba će biti postavljena u Muzeju seljačkih buna u Gornjoj Stubici (srpanj – kolovoz).

Svi zainteresirani sudionici mogu svoje radove dostaviti u Muzej seljačkih buna u razdoblju od 5. ožujka do 22. svibnja 2020. Dodatne informacije zainteresirani mogu dobiti u Muzeju seljačkih buna na tel.: 049 587 889, 049 587 882 ili na e-poštu: [msb@mhz.hr](mailto:msb@mhz.hr), lidija.kelemen@mhz.hr.  
  
Prijavnicu za sudjelovanje možete preuzeti ovdje:  
  
[Prijavnica](http://www.mhz.hr/downloads/pdf/doc/Prijavnica.doc)  
  
  
Ispunjene prijavnice za sudjelovanje potrebno je donijeti osobno ili poslati e-poštom na adresu [msb@mhz.hr](mailto:msb@mhz.hr) ili [lidija.kelemen@mhz.hr](mailto:lidija.kelemen@mhz.hr). Ispunjenom prijavnicom sudionici potvrđuju prihvaćanje uvjeta izlaganja.

Stručno povjerenstvo odabrat će radove koji će biti izloženi na 15. trijenalu, a najuspješnijim radovima dodijeliti će se novčane nagrade i priznanja.  
Novčane nagrade su:  
1. nagrada: 3000 kn  
2. nagrada 2000 kn  
3. nagrada 1000 kn  
  
Otvorenje izložbe 15. trijenala zagorskog suvenira uz prigodan program održat će se 4. srpnja 2020. u 15.00 sati u Muzeju seljačkih buna, Gornja Stubica.